13. ΑΠΟΦΑΣΙΣ ΥΠΟΥΡΓΟΥ ΟΙΚΟΝΟΜΙΚΩΝ Αριθ. Δ. 10482 της 8/17 Δεκ. 1970 (ΦΕΚ Β΄ 913) Περί εξουσιοδοτήσεως των προϊσταμένων των Δ/νσεων Τελωνείων και των Τελωνείων Α΄ και Β΄ τάξεως, όπως αποφαίνωνται περί της συνδρομής των προϋποθέσεων ατελούς εισαγωγής ειδών υπό των Οργανισμών Τοπικής Αυτοδιοικήσεως. Άρθρον μόνον.-Εξουσιοδοτούμεν τους Προϊσταμένους των Δ/νσεων Τελωνείων και των Τελωνείων Α΄ και Β΄ τάξεως, όπως αποφαίνωνται, περί της συνδρομής των προϋποθέσεων ατελούς εισαγωγής των υπό των Δήμων και Κοινοτήτων του Κράτους, των Συνδέσμων τούτων, ως και της Ενώσεως των Δήμων και Κοινοτήτων της Ελλάδος, εισαγομένων και δια τας ανάγκας αυτών προοριζομένων ειδών, συμφώνως προς τας διατάξεις του άρθρ. 14 του ως άνω Ν.Δ. 703/70 ούτινος η ισχύς άρχεται από 1ης Ιαν. 1971. Η παρούσα δημοσιευθήτω δια της Εφημερίδος της Κυβερνήσεως. 